**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ**



ΟΡΓΑΝΙΣΜΟΣ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ

**ΔΙΟΙΚΗΣΗ**

ΓΡΑΦΕΙΟ ΤΥΠΟΥ

Αθήνα, 29.07.2021

**ΔΕΛΤΙΟ ΤΥΠΟΥ**

**Έναρξη υποβολής αιτήσεων στα 30 ΙΕΚ του ΟΑΕΔ**

**Διετής επαγγελματική κατάρτιση με πρακτική άσκηση σε 42 ειδικότητες αιχμής**

Ξεκίνησε σήμερα, Πέμπτη 29 Ιουλίου 2021, η **ηλεκτρονική υποβολή αιτήσεων** για την εισαγωγή σπουδαστών και σπουδαστριών στα **30** **Ινστιτούτα Επαγγελματικής Κατάρτισης (ΙΕΚ) ΟΑΕΔ**, για το έτος κατάρτισης 2021-2022, **σε 42 ειδικότητες με υψηλή ζήτηση στην αγορά εργασίας.** Οι ηλεκτρονικές αιτήσεις μπορούν να υποβάλλονται από όλους τους ενδιαφερόμενους **έως και τις 22 Σεπτεμβρίου και ώρα 18:00.**

Δικαίωμα αίτησης έχουν **όσοι είναι κάτοχοι τουλάχιστον απολυτηρίου** λυκείου ανεξαρτήτως ηλικίας.Η υποβολή των αιτήσεων γίνεται **αποκλειστικά ηλεκτρονικά μέσω του gov.gr** με τους κωδικούς πρόσβασης TAXIS στην ηλεκτρονική διεύθυνση:

<https://www.gov.gr/ipiresies/ekpaideuse/eggraphe-se-skholeio/eggraphe-se-iek-tou-oaed>

Συγκεκριμένα η διαδρομή είναι: gov.gr → Εκπαίδευση → Εγγραφή σε σχολείο → Εγγραφή σε ΙΕΚ του ΟΑΕΔ

Στόχος των ΙΕΚ-ΟΑΕΔ είναι να παρέχουν **ποιοτική αρχική επαγγελματική κατάρτιση** που ανταποκρίνεται στις ανάγκες της οικονομίας και να εξασφαλίζουν στους καταρτιζόμενους τα ανάλογα προσόντα μέσω της παροχής επιστημονικών, τεχνικών, επαγγελματικών και πρακτικών γνώσεων, παρέχοντάς τους τη δυνατότητα να αναπτύξουν δεξιότητες που θα διευκολύνουν την ένταξή τους στην αγορά εργασίας.

**Η φοίτηση στα ΙΕΚ είναι διάρκειας πέντε (5) συνολικά εξαμήνων,** επιμερισμένη σε τέσσερα (4) εξάμηνα θεωρητικής και εργαστηριακής κατάρτισης συνολικής διάρκειας έως 1.200 διδακτικές ώρες ειδικότητας, σύμφωνα με τα συγκεκριμένα προγράμματα σπουδών και σε ένα εξάμηνο Πρακτικής Άσκησης ή Μαθητείας, συνολικής διάρκειας 960 ωρών. **Τα ΙΕΚ-ΟΑΕΔ** εξασφαλίζουν στους αποφοίτους (μετά από εξετάσεις πιστοποίησης αρχικής επαγγελματικής κατάρτισης) **Δίπλωμα Επαγγελματικής Ειδικότητας Επιπέδου 5.**

Οι **ειδικότητες** για το έτος κατάρτισης 2021-2022 είναι οι εξής:

1. Αθλητικός Δημοσιογράφος
2. Βοηθός Βρεφονηπιοκόμων
3. Βοηθός Νοσηλευτικής Γενικής Νοσηλείας
4. Βοηθός Νοσηλευτικής Μονάδων Εντατικής Θεραπείας
5. Βοηθός Νοσηλευτικής Τραυματολογίας
6. Βοηθός Φαρμακείου
7. Βοηθός Φυσικοθεραπείας
8. Γραμματέας Ανώτερων και Ανώτατων Στελεχών
9. Γραφιστική Εντύπου και Ηλεκτρονικών Μέσων
10. Διασώστης – Πλήρωμα Ασθενοφόρου
11. Ζωγραφική Τέχνη
12. Θρησκευτικού Τουρισμού και Προσκυνηματικών Περιηγήσεων
13. Μουσική Τεχνολογία
14. Προπονητής Αθλημάτων
15. Στέλεχος Διατροφής και Διαιτολογίας
16. Στέλεχος Διοίκησης και Οικονομίας
17. Στέλεχος Διοίκησης και Οικονομίας στον Τομέα της ναυτιλίας
18. Στέλεχος Διοίκησης και Οικονομίας στον Τομέα του Τουρισμού
19. Στέλεχος Εμπορίας Διαφήμισης και προώθησης προϊόντων (Marketing)
20. Στέλεχος Μηχανογραφημένου Λογιστηρίου – Φοροτεχνικού Γραφείου
21. Στέλεχος Υπηρεσιών Εφοδιαστικής Αλυσίδας (Logistics)
22. Τέχνη φωτογραφίας
23. Τεχνικός Κομμωτικής Τέχνης
24. Τεχνικός Αισθητικής Τέχνης & Μακιγιάζ
25. Τεχνικός Αισθητικός Ποδολογίας Καλλωπισμού Νυχιών και Ονυχοπλαστικής
26. Τεχνικός Αρτοποιός – Ζαχαροπλαστικής
27. Τεχνικός Δικτύων και Τηλεπικοινωνιών
28. Τεχνικός Εγκαταστάσεων Ανανεώσιμων Πηγών Ενέργειας
29. Τεχνικός Εγκαταστάσεων Ψύξης Αερισμού και Κλιματισμού
30. Τεχνικός Εφαρμογών Πληροφορικής (Πολυμέσα - Web designer - Developer/Video Games)
31. Τεχνικός Η/Υ
32. Τεχνικός Θεατρικού Μακιγιάζ και Θεατρικών Κομμώσεων
33. Τεχνικός κινούμενης εικόνας -Ηλεκτρονικής σχεδίασης Γραφήματος
34. Τεχνικός Μαγειρικής Τέχνης – Αρχιμάγειρας (Chef)
35. Τεχνικός Μηχανικός Θερμικών Εγκαταστάσεων και Μηχανικός Τεχνολογίας Πετρελαίου και Φυσικού Αερίου
36. Τεχνικός Μηχανοτρονικής
37. Τεχνικός Συντήρησης Έργων Ζωγραφικής
38. Τεχνικός Τεχνολογίας Ενδύματος και Υποδήματος – Σχεδιαστής Μόδας
39. Τεχνικός Τουριστικών Μονάδων και Επιχειρήσεων Φιλοξενίας (Υπηρεσία Υποδοχής - Υπηρεσία ορόφων - Εμπορευμάτων)
40. Τεχνικός Φαρμάκων Καλλυντικών και παρεμφερών Προϊόντων
41. Τεχνικός Χειροποίητου Κοσμήματος και Σχεδιασμού Κοσμήματος
42. Φύλακας Μουσείων και Αρχαιολογικών Χώρων

Για να βρείτε τα ΙΕΚ-ΟΑΕΔ που λειτουργούν στην περιοχή σας, καθώς και για περισσότερες πληροφορίες, επισκεφτείτε τη διεύθυνση:

https://www.oaed.gr/iek-oaed-arkhiki-epaghghelmatiki-katartisi